**«Мемлекеттік кірістер органдарының ресми құжаттарына апостиль қоюға және резиденттігін растауға байланысты кейбір мәселелер туралы»**

**Қазақстан Республикасы Қаржы министрі бұйрығының жобасының**  (бұдан әрі – Жоба) **қабылдаудың мүмкін болатын қоғамдық-саяси, құқықтық, ақпараттық және өзге де салдарларын**

**БАҒАЛАУ**

**1. Қоғамдық-саяси салдарларды бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек қана заңды тұлғаларға, заңды тұлғалардың құрылымдық бөлімшелеріне, тұрақты мекеме арқылы Қазақстан Республикасында қызметін жүзеге асыратын бейрезиденттерге, жеке кәсіпкерлерге, жеке практикамен айналысатын тұлғаларға қатысты.

Жобаны қабылдау қоғамда әлеуметтік шиеленісті немесе наразылықты тудырмайды. Салықтар мен бюджетке төленетін төлемдерді төлеу бойынша салық міндеттемелерін орындау кезінде уақыт пен шығындарды азайту арқылы бизнес-қоғамдастықпен оң қабылдануы мүмкін, оның ішінде шағын және орта бизнес өкілдерімен

Жоба бизнесті жүргізу үшін, әсіресе адал ниетті салық төлеушілер үшін тең жағдай жасайды.

**2. Құқықтық салдарларды бағалау:**

Жоба Қазақстан Республикасы Жаңа Салық кодексінің 224-бабының, 49-бабының 4-тармағының және 113-бабының ережесімен іске асыру мақсатында әзірленді. Тиісінше, ол Конституцияға және басқа да қолданыстағы нормативтік құқықтық актілерге қайшы келмейді.

Қазақстан Республикасының резиденттігін растау, сондай-ақ Қаржы министрлігінен және оның аумақтық бөлімшелерінен шығатын ресми құжаттарға және өтініштің біріздендірілген нысанына апостиль қою бойынша Мемлекеттік қызмет көрсету тәртібін енгізу көрсетілген қызметтердің жеке және заңды тұлғалар үшін құқықтық сенімділігі мен қолжетімділігін қамтамасыз етеді, өтініш берушілерге әкімшілік жүктемені азайтады және мемлекеттік институттарға деген сенім деңгейін арттырады.

**3. Ақпараттық салдарларды бағалау:**

Жобаның ақпараттық салдары қалыпты деп бағаланады, өйткені ол Қазақстан Республикасының резиденттігін растау бойынша, сондай-ақ Қаржы министрлігінен және оның аумақтық бөлімшелерінен шығатын ресми құжаттарға апостиль қою бойынша Мемлекеттік қызметтер көрсетудің бірыңғай және ашық қағидаларын белгілеуді регламенттейді, сондай-ақ резиденттікті растау жөніндегі өтініш нысанын бекітуді регламенттейді.

Жобаның күтілетін нәтижесі жеке және заңды тұлғалар үшін көрсетілген қызметтердің құқықтық сенімділігі мен қолжетімділігін қамтамасыз ету және өтініш берушілерге әкімшілік жүктемені азайту және мемлекеттік институттарға деген сенім деңгейін арттыру болып табылады. Бизнес үшін бұл қосарланған салық салуды болдырмау туралы халықаралық шарттарды қолдану кезінде қосымша кепілдіктер жасайды, трансшекаралық операцияларды жеңілдетеді және шетелдік контрагенттермен өзара іс-қимылдың тиімділігін арттырады.

Бұдан басқа, жаңа Салық кодексінің нормаларына сәйкес келтірілуіне байланысты түсіндіру жұмыстарын жүргізу туындамайды, қажет болған жағдайда пресс-релиз ұсынылатын болады.

**4. Өзге салдарларды бағалау:**

Жобаны қабылдау теріс әлеуметтік-экономикалық, құқықтық және өзге де салдарларға алып келмейді, өйткені Жоба салық төлеушілер мен мемлекеттік органдар арасындағы сенім деңгейін арттыруға, салық төлеушінің қызметіне шамадан тыс араласуды болдырмауға, сондай-ақ осындай өтініштерді ресімдеу кезінде бейрезиденттерге әкімшілік жүктемені төмендетуге, өтініштерді қарастыру мерзімін қысқартуға және құзыретті органдар жұмысының тиімділігін арттыруға бағытталған.

Қысқа мерзімді перспективада Жобаны іске асыру рәсімдерді жеңілдетуге және жеделдетуге, қателіктер мен бас тартулардың санын азайтуға, салық төлеушілердің хабардарлығын арттыруға мүмкіндік береді.

Ұзақ мерзімді перспективада қызметтерді мемлекеттік қызметтердің ашық және болжамды түрде көрсетудің тұрақты тәжірибесін қалыптастыру, тұрғындар мен бизнестің мемлекеттік кірістер органдарына деген сенімін нығайту, салық міндеттемелерін өз еркімен орындауға жағдай жасау және процестің барлық тараптарына әкімшілік жүктемені азайту күтілуде.

**Лауазымы Аты-жөні**