Астана қаласы город Астана

**Мемлекеттік кірістер органдарының ресми құжаттарына апостиль қоюға және резиденттігін растауға байланысты кейбір мәселелер туралы**

Қазақстан Республикасы Салық кодексінің 49-бабының 4-тармағына 113-бабына және 224-бабына, «Мемлекеттік көрсетілетін қызметтер туралы» Қазақстан Республикасы Заңының 10-бабының 1) тармақшасына, сәйкес **БҰЙЫРАМЫН**:

1. Бекіту:

1) осы бұйрықтың 1-қосымшаға сәйкес «Қазақстан Республикасының резиденттігін растау» мемлекеттік қызмет көрсету қағидалары;

2) осы бұйрықтың 2-қосымшасына сәйкес «Қазақстан Республикасы Қаржы Министрлігінің құрылымдық бөлімшелерінен және (немесе) олардың аумақтық бөлімшелерінен шығатын ресми құжаттарға апостиль қою» мемлекеттік қызмет көрсету қағидалары;

3) осы бұйрықтың 3-қосымшасына сәйкес салық резиденттігін растауды алуға арналған салық өтінішінің нысаны;

4) осы бұйрықтың 4-қосымшасына сәйкес резиденттікті растайтын құжаттың нысаны;

5) бұйрықтың 5-қосымшасына сәйкес Қазақстан Республикасының резиденттігін растау мемлекеттік қызмет көрсетуден дәлелді бас тарту нысаны

осы бұйрыққа;

6) бұйрықтың 6-қосымшасына сәйкес Қазақстан Республикасы Қаржы Министрлігінің құрылымдық бөлімшелерінен және (немесе) олардың аумақтық бөлімшелерінен шығатын ресми құжаттарға апостиль қоюға Мемлекеттік қызмет көрсетуден дәлелді бас тарту нысаны.

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) Осы бұйрықтың Қазақстан Республикасының Әділет министрлігінде мемлекеттік тіркелуі;

2) осы бұйрықты Қазақстан Республикасы Қаржы министрлігінің интернет-ресурсында орналастыру;

3) Осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Қаржы министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

3. Осы бұйрық 2026 жылғы 1 қаңтардан бастап қолданысқа енгізіледі және ресми жариялануға тиіс.

|  |  |  |
| --- | --- | --- |
| **Лауазымы** |  | **Аты-жөні** |